Diari Oficial de la Generalitat Valenciana


Sumari del DOGV 9841, del 03-05-2024 (2024/3816)

Extracte de la Resolució de 18 d'abril de 2024, de la Conselleria d'Innovació, Indústria, Comerç i Turisme, per la qual es convoquen subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors», per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9841

Data del DOGV
:   03-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3816


Data del document
:   18-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

Extracte de la Resolució de 18 d'abril de 2024, de la Conselleria d'Innovació, Indústria, Comerç i Turisme, per la qual es convoquen subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors», per a l'exercici 2024. [2024/3816]  
  
BDNS (identif.): 757349.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/757349)  
  
Primer. Objecte i quantia  
La resolució té per objecte l'aprovació de la convocatòria per a l'exercici 2024 de les ajudes establides en l'Ordre 2/2023, de 14 de març, de la Conselleria d'Innovació, Universitats, Ciència i Societat Digital (DOGV 9558 / 21.03.2023), per la qual s'aproven les bases reguladores per a la concessió de subvencions destinades a l'Administració local de la Comunitat Valenciana per a potenciar projectes d'innovació, dins del pla d'impuls «Territoris innovadors». Existixen dos programes:  
Programa I: Programa de suport a l'execució de projectes d'innovació d'alt impacte transformador en el municipi. L'import màxim total del programa és de 2.700.000 euros. L'import màxim de la subvenció per entitat beneficiària serà de 150.000 euros.  
Programa II: Programa de suport a projectes pilot d'innovació en el municipi. L'import màxim total del programa és d'1.300.000 euros. L'import màxim de la subvenció per entitat beneficiària serà de 75.000 euros.  
  
Segon. Beneficiaris  
Podran ser-ne entitats beneficiàries els municipis i mancomunitats de municipis de la Comunitat Valenciana, així com organismes públics i entitats de dret públic vinculats a estos o que en depenguen.  
  
  
Tercer. Termini i forma de presentació de sol·licituds  
1. El termini de presentació de sol·licituds serà de vint dies naturals comptats des de l'endemà de la publicació d'esta convocatòria en el Diari Oficial de la Generalitat Valenciana. Per cada municipi podrà presentar-se una única sol·licitud, per la qual cosa que s'haurà de triar el programa al qual concorre.  
2. Les sol·licituds es presentaran telemàticament a través de la seu electrònica de la Generalitat corresponent a este tràmit, en les següents URL:  
Programa I:  
https://www.gva.es/va/inicio/procedimientos'id\_proc=22376  
Programa II  
https://www.gva.es/va/inicio/procedimientos'id\_proc=22909  
3. La documentació a aportar amb la sol·licitud és la prevista en el punt sext de la convocatòria.  
  
Quart. Altres dades  
1. Les esmenes, les aportacions documentals posteriors a la presentació de la sol·licitud i la justificació de les despeses, hauran de realitzar-se a través de la següent URL:  
https://www.gva.es/va/inicio/procedimientos'id\_proc=15058  
2. La resolució provisional i definitiva es publicaran en la pàgina web de la Direcció General d'Innovació:  
https://cindi.gva.es/va/web/innovacion/convocatoria-2024  
  
Alacant, 18 d'abril de 2024.- La consellera d'Innovació, Indústria, Comerç i Turisme: Nuria Montes de Diego.